Forest Whitaker

Forest Steven Whitaker (s. 15. heinäkuuta 1961 Longview, Texas) on yhdysvaltalainen näyttelijä ja ohjaaja. Hän aloitti elokuvauransa vuonna 1982 ja on näytellyt sen jälkeen säännöllisesti sekä televisiossa että elokuvissa. Parhaan miespääosan Oscarin hän sai elokuvasta The Last King of Scotland, missä hän näytteli Idi Aminia.

 Nuoruus ja opiskelu 
Whitaker syntyi Longview’ssä Texasissa. Hänen isänsä Forest Whitaker Jr. oli vakuutusmyyjä ja hänen äitinsä Laura Francis Smith erityisopettaja. Perhe muutti eteläiseen Kaliforniaan, kun Forest oli neljävuotias. Perheessä oli neljä lasta, ja Forest oli katraan toiseksi vanhin.

Forest Whitaker kävi Palisades High Schoolia, missä hän innostui laulamisesta ja näyttelemisestä. Hän pelasi koulussa myös amerikkalaista jalkapalloa ja sai jalkapallostipendin Kalifornian polytekniseen yliopistoon. Hän aloitti opintonsa vuonna 1979, mutta hänen jalkapallouransa päättyi selkävammaan. Tämän jälkeen Whitaker vaihtoi pääainetta ja pian vaihtoi myös opiskelemaan oopperaa Etelä-Kalifornian yliopistoon, mistä hän valmistui vuonna 1992. Whitaker kävi myös yliopiston draamakonservatoriota.

 Ura 
Whitaker löydettiin yliopiston konservatorion Kerjäläisoopperan tuotannosta. Hänen ensimmäinen elokuvaesiintymisensä oli pieni rooli nuorisoelokuvassa Kuumat kinkut (1982). Seuraavien vuosien aikana Whitaker vieraili muun muassa televisiosarjoissa Cagney & Lacey ja Hill Street Blues. Elokuvan Suuret setelit (1986) sivuroolissa Whitaker teki kriitikko Pauline Kaeliin mukaan ”lyhyen mutta sävähdyttävän suorituksen”. Whitakerin elokuvia olivat myös Platoon – nuoret sotilaat (1986) ja Hyvää huomenta, Vietnam (1987).

Whitaker palkittiin vuonna 1988 Cannesin elokuvajuhlien parhaan miesnäyttelijän palkinnolla elokuvasta Bird, missä Whitaker näytteli jazzmuusikko Charlie Parkeria. Tämän jälkeen hän näytteli muun muassa elokuvissa The Crying Game (1992), Pret-a-porter (1994) ja Ihmeiden aika (1996). Whitaker laajensi näyttelemisestä myös tuottajaksi ja ohjaajaksi. Hänen ohjauksiansa ovat muun muassa televisioelokuva Strapped (1993) ja Haku päällä (1995).

Whitakerin 2000-luvun alun elokuvia olivat Ghost Dog – samuraiden tapaan (2000), Panic Room (2002) ja Phone Booth (2002). Hän sai laajaa ylistystä roolistaan diktaattori Idi Aminina elokuvassa The Last King of Scotland (2006). Hän voitti siitä muun muassa Oscarin, Bafta-palkinnon, Golden Globen ja Screen Actors Guild -palkinnon. 

Whitaker sai televisiosarjasta Teho-osasto Emmy-ehdokkuuden. Hän oli mukana vuosina 2006–2007 myös televisiosarjassa Shield – lain varjolla sekä oli päänäyttelijänä lyhyeksi jääneessä sarjassa Criminal Minds: Epäilyksen alla (2011).

Whitakerin rikosdraamoja ovat A Dark Truth (2012) ja The Last Stand (2013). Samana vuonna hän näytteli elokuvassa The Butler, missä hänen roolihahmonsa oli saanut inspiraation kahdeksan presidentin hovimestarina toimineesta Eugene Allenista. Nyrkkeilydraamassa Southpaw Whitaker näytteli vuonna 2015. Tähtien sota -elokuvassa Rogue One: A Star Wars Story (2016) Whitaker oli kapinallistaistelija Saw Gerrera ja sarjakuvafilmatisaatiossa Black Panther (2018) Wakandan vanhemmistoon kuulunut Zuri.

Whitaker palasi vuonna 2017 televisioon. Hän näytteli vuosina 2017–2018 sarjassa Empire, ja vuodesta 2019 hän on esittänyt mafiapomo Bumpy Johnsonia sarjassa Godfather of Harlem.

 Yksityiselämä 
Vuonna 1996 Whitaker meni naimisiin Keisha Nashin kanssa. Heillä on kaksi tytärtä. Lisäksi Forestilla on poika aiemmasta parisuhteesta ja Keishalla tytär. Forestin persoonallinen ulkonäkö johtuu hänen syntymästä saakka olleesta silmäviastaan. Hän on kasvissyöjä ja hänellä on ensimmäisen asteen musta vyö Kenpo- karatessa. Hän omistaa Taste of the Goddess -nimisen vegaaniravintolan Pohjois-Los Angelesissa.

 Filmografia 
 Elokuvat 
Elokuvat Vuosi Suomenkielinen nimi Alkuperäinen nimi Rooli 1982  Kuumat kinkut  Fast Times at Ridgemont High  Charles Jefferson1986  Suuret setelit  The Color of Money  AmosNorth & South, Book II  Cuffey Platoon – nuoret sotilaat  Platoon  Big Harold1987  Hyvää huomenta, Vietnam  Good Morning Vietnam  Edward Montesque Garlick Kyttäyskeikka  Stakeout  Jack Pismo1988 Bird  Charlie ”Bird” Parker Bloodsport – viimeiseen asti  Bloodsport  Rawlins 1990  Downtown – kyttäpari  Downtown  Dennis Curren 1991  Ei armoa Harlemissa  A Rage in Harlem  Jackson 1992 The Crying Game  Jody1994  Eilisen vanki  Jason’s Lyric  Maddog Räjähdyspisteessä  Blown Away  Anthony FranklinPrêt-à-Porter  Cy BiancoThe Enemy Within  MacKenzie ”Mac” Casey1995 Smoke  Cyrus Cole Peto  Species  Dan Smithson, Empath 1996  Ihmeiden aika  Phenomenon  Nate Pope1999  Ghost Dog – samuraiden tapaan  Ghost Dog: The Way of the Samurai  Ghost Dog Pelottomat – Light It Up  Light It Up  Dante Jackson2000  Taistelukenttä Maa  Battlefield Earth  Ker Menolippu kuolemaan  Four Dogs Playing Poker  Ellington2002 Panic Room  BurnhamPhone Booth  ylikomisario Ed Ramey 2003 Deacons for Defense  Marcus Clay2005 American Gun  CarterMary  Ted YoungerA Little Trip to Heaven  Abe Holt2006 The Marsh  Geoffrey HuntThe Last King of Scotland  Idi AminRipple Effect  Philip2007 The Air I Breathe  Happiness The Great Debaters – Sanan voima  The Great Debaters  James Farmer Sr.2008  Vantage Point – askeleen edellä  Vantage Point  Howard LewisStreet Kings  kapteeni Jack Wander Fragments  Winged Creatures  Charlie Archenault2009 Powder Blue  Charlie Hassut hurjat hirviöt  Where the Wild Things Are  IraHurricane Season  Al Collins2010  Repo Men – noutajat  Repo Men  Jake FreivaldMy Own Love Song  JoeyThe Experiment  BarrisLullaby for Pi  George 2011 Catch .44   Ronny2012 Freelancers  LaRueThe Truth  Francisco Francis2013 Repentance  AngelThe Last Stand  John BannisterPawn  WillZulu  Ali SokhelaThe Butler  Cecil GainesOut of the Furnace  Wesley BarnesBlack Nativity  Crnell 2015 Taken 3  Franck Dotzler2016 Arrival || eversti G. T. Weber 
|-
| colspan=2|Rogue One: A Star Wars Story || Saw Gerrera
|-
| rowspan=2|2018 || colspan=2|Black Panther || Zuri
|-
| colspan=2|City of Lies || Darius ”Jack” Jackson
|-
| 2019 || colspan=2|Finding Steve McQueen || Howard Lambert 
|-
| 2020 || colspan=2|Jingle Jangle: A Christmas Journey || Jeronicus Jangle
|-
| 2021 || colspan=2|Respect || C. L. Franklin
|-
| 2022 || colspan=2|Havoc''   

 Televisiosarjat 
Televisiosarjat Vuosi Nimi Rooli Jaksot 1983  Cagney & Lacey  Night Manager  ”The Grandest Jewel Thief of Them All”1984  Trapper John, M.D.  Lewis Jordan  ”School Nurse” Hill Street Blues  Floyd Green  ”Blues for Mr. Green”1985  The Fall Guy  Friend  ”Spring Break” Diff’rent Strokes  Herman  ”Bully for Arnold” Jaettu maa  Cuffey  6 jaksoa1986  Hämmästyttävät tarinat  Jerry  ”Gather Ye Acorns” North and South, Book II  Cuffey  6 jaksoa 2002–2003  Hämärän rajamailla  kertoja  44 jaksoa2006–2007  Teho-osasto  Curtis Ames  6 jaksoa Shield – lain varjolla  John Kavanaugh  13 jaksoa 2007–2009  American Dad  Turlington (äänirooli)  3 jaksoa 2010  Criminal Minds – FBI-tutkijat Sam Cooper  ”The Fight” 2011  Criminal Minds: Epäilyksen alla  13 jaksoa 2017  Star Wars Rebels  Saw Gerrera (äänirooli)  4 jaksoa  2022–2025  Andor  Saw Gerrera  5 jaksoa

 Lähteet 

 Aiheesta muualla 



Luokka:Yhdysvaltalaiset näyttelijät
Luokka:Oscar-palkinnon saajat
Luokka:Hollywood Walk of Fame
Luokka:BAFTA-palkinnon saajat
Luokka:Parhaan miespääosan Oscar-palkinnon saajat
Luokka:Golden Globe -palkinnon saajat
Luokka:SAG-palkinnon saajat
Luokka:Vuonna 1961 syntyneet
Luokka:Elävät henkilöt
Luokka:Seulonnan keskeiset artikkelit